Referitor dosar 22478/8251/21.12.2022

**DECIZIA ETAPEI DE ÎNCADRARE**

**Nr. din .2023**

Ca urmare a solicitării de emitere a acordului de mediu adresate de **ORAȘUL AVRIG,** cu sediul în loc. Avrig, str. Ghe. Lazăr, nr. 10, jud. Sibiu**,** înregistrată la **Agenţia pentru Protecţia Mediului Sibiu** cu nr. 22478/21.12.2022, şi a completărilor ulterioare, în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări şi completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 17.05.2022, și a completărilor ulterioare, că proiectul **Rețea de distribuție apă potabilă Valea Avrigului – oraș Avrig,** propus a fi amplasat în loc. **Avrig, intravilan,** str. **Valea Avrigului,** jud. **Sibiu**, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, anexa nr. 2 la punctele: 10.b) și 13.a);

b) punctele de vedere exprimate în scris de către membrii reprezentanți în cadrul Comisiei de Analiză Tehnică, cu privire la prezentul proiect;

c) lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluare impactului asupra mediului în context transfrontalieră şi a altor ghiduri specifice pentru diferite domenii şi categorii de proiecte;

d) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Rețeaua de distribuție apă pe Valea Avrigului se va realiza din conducte PEID, traseul fiind de la stația de tratare apă Avrig până la intersecția cu drumul Cabana Cerbul Avrig. Lungimea totala a rețelei de distribuție apă de pe Valea Avrigului este L= 2.754 m, împărțită astfel: DN200 mm L= 730 m, DN160 mm L= 1280 m și DN110 mm L=744 m.

Rețeaua de distribuție apa propusa va fi montantă în același șanț cu conducta de aducțiune apă propusa spre reabilitare printr-o alta investiție, nefiind necesare lucrări de terasament în cadrul prezentei investiții, decât în incinta stației de tratare.

În cadrul statiei de tratare apa Avrig, în cladirea existenta a transformatorului, pe reteaua de distributie, șe va monta statia de pompare apa potabilă, amenajată într-un spațiu de 5,0 m x 6,0 m, din pereți din BCA. Stația de pompare propusa va fi prevăzută cu 3 pompe (2A+1R), împărțite astfel:

- 1 pompa activa cu Q=23,60 l/s; H = 51,2 mCA; (pentru consum menajer)

- 1 pompa activa cu Q=5,06 l/s; H = 46 mCA; (pentru hidranți exteriori)

- 1 pompa rezerva cu Q=23,60 l/s; H = 51,2 mCA; (pentru consum menajer și hidranți exteriori).

Stația de pompare va fi prevăzută cu vas tampon cu volum V=1.000 l, pe conducta de refulare.

 Alimentarea cu energie electrică a stației de pompare se va realiza din cadrul stației de tratare apă potabilă. Stația de pompare apă potabile prevăzută va avea o conductă de aspirație din PEID PE100 PN10 Dn200 mm cu lungimea L=20,0 m, racordata la bazinul stației de tratare apa Avrig.

Pe rețeaua de distribuție apă nou propusa se vor prevedea 7 cămine de vane rectangulare din beton armat turnat monolit, 6 hidranți subterani de incendiu DN80 mm si 7 cămine de branșament condominiu rectangulare din beton armat turnat monolit prevăzute cu vane și debitmetru.

Organizarea de şantier va cuprinde: magazia provizorie cu rol de depozitare materiale, vestiar muncitori şi depozitare scule, tablou electric, punct PSI, platformă depozitare materiale, toalete ecologice. După finalizarea proiectului, constructorul va readuce terenul la starea inițială.

Pentru proiect s-au emis următoarele avize: Aviz amplasament nr..2022, emis de APĂ CANAL SIBIU S.A; Avizul de gospodărire a apelor nr..2022, emis de S.G.A. Sibiu;

 **b)** **cumularea cu alte proiecte** – proiectul are ca scop asigurarea necesarului de apă pentru toți consumatorii din zonă;

**c)** **utilizarea resurselor naturale, în special a solului, a terenurilor, a apei și a biodiversității** – impact nesemnificativ, pentru sol/subsol, aer;

**d)** **cantitatea și tipurile de deşeuri generate/gestionate** – în perioada de construcție vor rezulta deşeuri din construcţii și deșeuri menajere, care vor fi gestionate prin societăți autorizate;

**e)** **emisiile poluante, inclusiv zgomotul și alte surse de disconfort** – pe perioada execuției lucrărilor, emisiile generate sunt: zgomot, pulberi în suspensie, noxe provenite de la gazele de eșapament ale utilajelor și mijloacelor de transport - cu impact nesemnificativ, reversibil, pe perioadă scurtă;

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice** – nu este cazul, cu condiția respectării normelor de protecţia muncii, normativele tehnice de proiectare și execuție, precum și normativelor P.S.I., în vigoare;

**g) riscurile pentru sănătatea umană** – nu este cazul.

**2. Amplasarea proiectelor:**

**a) utilizarea actuală și aprobată a terenurilor** – proiectul se va realiza pe domeniul public de interes local - drum;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** – nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară și hidrogeologică: amplasamentul fiind situat în *ROSPA0098 Piemontul Făgăraș;*
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul;

**3. Tipurile și caracteristicile impactului potenţial**

**a) importanța și extinderea spațială a impactului:** impactul redus asupra mediului, având în vedere suprafața mică de teren afectată;

**b) natura impactului:** impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** impact nesemnificativ, de scurtă durată pe perioada implementării proiectului;

**e) probabilitatea impactului** în condiţiile respectării proiectului propus spre aprobare, a legislației de mediu în vigoare este puțin probabilă apariţia unui impact negativ asupra factorilor de mediu;

**f) debutul, durata, frecvența și reversibilitatea preconizate ale impactului:** impact redus pe perioada de realizare a proiectului;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul fiind situat în *ROSPA0098 Piemontul Făgăraș;*
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că proiectul propus nu poate avea impact semnificativ asupra ariei naturale protejate de interes comunitar;
* prin realizarea proiectului nu vor fi afectate speciile şi/sau habitatele de interes comunitar pentru care acesta a fost desemnat;
* pentru proiect a fost obținut avizul favorabil nr. ST-SB din .2023, emis de către Administratorul Siturilor Natura 2000 - ANANP – Serviciul Teritorial Sibiu.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: proiectul propus intră sub incidența prevederilor art. 48 şi 54 din Legea apelor nr. 107/1996, cu modificările şi completările ulterioare. Pentru proiect s-a emis avizul de gospodărire a apelor nr. SB .2023, emis de S.G.A. Sibiu și nu necesită S.E.I.C.A.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform;
* deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* titularul proiectului are obligația de a ține evidența deșeurilor generate și valorificate/eliminate în conformitate cu H.G. nr. 856/2002, privind evidenţa gestiunii deşeurilor şi pentru aprobarea listei cuprinzând deşeurile inclusiv deşeurile periculoase, cu modificările ulterioare;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, titularii pe numele cărora au fost emise autorizații de construire și/sau desființări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătății umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza cât mai aproape de amplasamentul propus, încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor, și se va amplasa în afara ariilor naturale protejate;
* întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* la finalizarea lucrărilor terenurile afectate de proiect vor fi readuse la starea inițială;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare.

Respectarea tuturor prevederilor avizului nr. .2023, emis de S.G.A. Sibiu:

* beneficiarul cât și proiectantul vor urmări îndeaproape executarea lucrărilor;
* se interzice spălarea utilajelor, agregatelor, ambalajelor contaminate în cursurile de apă sau pe malul acestora;
* beneficiarul este obligat ca pe toată perioada de execuție a lucrărilor să asigure scurgerea normală a apelor precum și să ia toate măsurile pentru prevenirea poluării apelor;
* în cazul producerii unor daune riveranilor și/sau rețelelor hidroedilitare existente în zonele de interferență cu lucrările proiectate, atât pe perioada execuție cât și ulterior, pe perioada exploatării acestora, beneficiarul va suporta integral cheltuielile generate de remedierea lor;
* este interzisă evacuarea de ape uzate neepurate sau insuficient epurate în apele de suprafață sau subterane;
* este interzisă modificarea sau reducerea secțiunii de curgere a cursului de apă la niveluri maxime de 1%, în timpul execuției și exploatării lucrărilor care fac obiectul avizului;
* pentru perioada de execuție a lucrărilor, constructorul are obligația legală de a întocmi Planul de prevenire și combatere a poluărilor accidentale și de dotare minimală a punctului de lucru cu mijloace și materiale de intervenție.
* respectarea prevederilor avizului nr. ST-SB din.2023, emis de către Administratorul Siturilor Natura 2000 - ANANP – Serviciul Teritorial Sibiu.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 8 (opt) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

 **Ciprian SIMULESCU**

 **ȘEF SERVICIU AVIZE, ȘEF SERVICIU CALITATEA**

**ACORDURI, AUTORIZAŢII, FACTORILOR DE MEDIU,**

 **Mariana Paraschiva SUCIU Flaviu TOMUȚĂ**

**ÎNTOCMIT**

consilier **Simona ZAMBORI**

consilier **Gabriela CĂPĂȚÎNĂ**